
Spisová značka: B1-34Exre/394/2020

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava III B1-34Exre/394/2020 1120216190 11. 12. 2024 JUDr. Lenka Čadanová ECLI:SK:MSBA3:2024:1120216190.2
Uznesenie Mestský súd Bratislava III vo veci konania o zosúladenie údajov v obchodnom registri so skutočným právnym stavom pri organizačnej zložke M.B.A. LEGAL advokátní kancelář s.r.o., organizačná zložka, Tallerova 4, 811 02 Bratislava - mestská časť Staré Mesto, IČO: 04 329 724, takto rozhodol: I. Pri organizačnej zložke M.B.A. LEGAL advokátní kancelář s.r.o., organizačná zložka, Tallerova 4, 811 02 Bratislava - mestská časť Staré Mesto, IČO: 04 329 724, zapísanej v obchodnom registri tunajšieho súdu oddiel: Po, vložka č. 3453/B, súd vymazáva z obchodného registra: III. IČO:
04 329 724
a zapisuje do obchodného registra v časti: III. IČO:
47 259 132
II. Žiaden z účastníkov nemá nárok na náhradu trov konania. odôvodnenie: 1. Dňa 06.11.2020 bolo súdu doručené oznámenie Ministerstva spravodlivosti SR na zabezpečenie opravy nahlásenej zo Štatistického úradu Slovenskej republiky, týkajúce sa zapísanej osoby M.B.A. LEGAL advokátní kancelář s.r.o., organizačná zložka, Tallerova 4, 811 02 Bratislava - mestská časť Staré Mesto, IČO: 04 329 724, z dôvodu, že takéto IČO subjektu Štatistický úrad nepridelil (zákon č. 272/2015 Z.z., §9 odsek 3). 2. V zmysle § 18n ods. 2 písm. c) zákona č. 371/2004 Z. z. o sídlach a obvodoch súdov SR v znení neskorších predpisov od 1. júna 2023 prechádza výkon súdnictva v obchodnoprávnych veciach vrátane vecí podľa § 23 a § 26 až 29 Civilného sporového poriadku v znení účinnom od 1. júna 2023 a agendy konkurzu, reštrukturalizácie, oddĺženia a obchodného registra z Okresného súdu Bratislava I, Okresného súdu Bratislava II, Okresného súdu Bratislava IV a Okresného súdu Bratislava V na Mestský súd Bratislava III. 3. Mestský súd Bratislava III je príslušný registrový súd (ďalej len „registrový súd“) v konaní o zosúladenie údajov v obchodnom registri so skutočným právnym stavom podľa § 278 písm. b) zákona č. 161/2015 Z. z. Civilný mimosporový poriadok v znení neskorších predpisov (ďalej len „CMP“). 4. V zmysle ust. § 289 zák. č. 161/2015 Z. z. Civilný mimosporový poriadok (ďalej len CMP) konaním o zosúladenie údajov sa má dosiahnuť zhoda zápisu v obchodnom registri so skutočným právnym stavom inak, ako na základe návrhu na zápis údajov do obchodného registra.
5. Podľa § 291 odsek 1 CMP ak sa konanie o zosúladenie údajov začína bez návrhu, registrový súd v uznesení o začatí konania uvedie, aké údaje majú byť do obchodného registra zapísané. 6. Podľa § 291 odsek 2 CMP súdy a iné orgány vždy upozornia registrový súd na nezhodu medzi skutočným právnym stavom a stavom zápisu v obchodnom registri, ak tieto skutočnosti zistia pri svojej činnosti. 7. V zmysle ust. § 292 ods. 1 zák. č. 161/2015 Z. z. CMP účastníkmi konania o zosúladenie údajov sú navrhovateľ, zapísaná osoba a osoba, ktorej údaje majú byť do obchodného registra zapísané alebo z obchodného registra vymazané. 8. V zmysle ust. § 294 ods. 1 zák. č. 161/2015 Z. z. CMP návrh na začatie konania alebo uznesenie o začatí konania doručí registrový súd účastníkom a vyzve ich, aby sa vyjadrili, či s vykonaním zápisu údajov do obchodného registra súhlasia, alebo aby uviedli skutkové tvrdenia alebo právne dôvody, ktoré bránia vykonaniu zápisu. 9. Podľa § 294 odsek 2 CMP registrový súd nepostupuje podľa odseku 1, ak je predmetom konania oprava chýb v písaní a počítaní alebo iných zrejmých nesprávností. 10. V zmysle ust. § 297 ods. 1 zák. č. 161/2015 Z. z. CMP súd rozhoduje uznesením. 11. V zmysle ust. § 297 ods. 2 zák. č. 161/2015 Z. z. CMP zápis údajov do obchodného registra vykoná registrový súd v deň vydania uznesenia. 12. V zmysle ust. 396 ods. 5 zák. č. 161/2015 Z. z. CMP konania vo veciach obchodného registra a rozhodovanie o námietkach začaté predo dňom nadobudnutia účinnosti tohto zákona sa dokončia podľa doterajších predpisov. 13. V zmysle ust. § 24 zák. č. 161/2015 Z. z. CMP konanie je začaté doručením návrhu na začatie konania súdu alebo vydaním uznesenia o začatí konania. 14. V zmysle čl. 12 zák. č. 161/2015 Z. z. CMP súd postupuje v konaní tak, aby vec bola čo najrýchlejšie prejednaná a rozhodnutá, predchádza zbytočným prieťahom, koná hospodárne a bez zbytočného a neprimeraného zaťažovania účastníkov konania a iných osôb. 15. Podľa § 9 ods. 3 Zák. č. 272/20151 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov v znení noviel („ďalej len o registri právnických osob) identifikačné číslo organizácie prideľuje štatistický úrad podľa § 10. 16. Podľa § 9 ods. 7 Zák. č. 272/20151 Z. z. o registri právnických osôb ak dôjde k prideleniu nesprávneho identifikačného čísla organizácie, štatistický úrad vykoná nápravu bezodkladne, keď sa o tom dozvie, pričom povinná osoba musí štatistickému úradu poskytnúť potrebnú súčinnosť. Povinná osoba bezodkladne po tom, ako má k dispozícii správne identifikačné číslo organizácie, vykoná opravu identifikačného čísla organizácie v zdrojovom registri, z ktorého poskytuje údaje do registra právnických osôb, a oznámi túto skutočnosť tomu, komu bolo pridelené. 17. Z ust. § 294 ods. 1 zák. č. 161/2015 Z. z. CMP vyplýva povinnosť registrového súdu návrh na začatie konania doručiť účastníkom konania, ktorých okruh je vymedzený vo vyššie citovanom ust § 292 ods. 1 CMP a vyzvať ich, aby sa vyjadrili, či s vykonaním zápisu údajov do obchodného registra súhlasia, alebo aby uviedli skutkové tvrdenia alebo právne dôvody, ktoré bránia vykonaniu zápisu. 18. Dňa 10.06.2016 bola do obchodného registra zapísaná organizačná zložka M.B.A. LEGAL advokátní kancelář s.r.o., organizačná zložka, Tallerova 4, 811 02 Bratislava - mestská časť Staré Mesto, IČO: 04 329 724 na základe návrhu na zápis č. 32Re/16/2016. V návrhu na zápis navrhovateľ navrhol zápis IČO: 04 329 724. Po upozornení Štatistického úradu SR registrový súd zistil, že IČO uvedené v návrhu na zápis a zapísané v obchodnom registri patrí právnickej osobe so sídlom v Českej republike, a to zriaďovateľovi organizačnej zložky - spoločnosti M.B.A. LEGAL advokátní kancelář s.r.o.
19. Súd na základe uvedeného začal uznesením zo dňa 13.11.2024, č. k. B1-34Exre/394/2020-3, ktoré nadobudlo právoplatnosť dňa 19.11.2024, konanie o zosúladenie údajov pri organizačnej zložke M.B.A. LEGAL advokátní kancelář s.r.o., organizačná zložka, Tallerova 4, 811 02 Bratislava - mestská časť Staré Mesto, IČO: 04 329 724 a zároveň vyzval účastníkov konania, aby sa v lehote 15 dní od doručenia výzvy vyjadrili či s vykonaním zápisu údajov do obchodného registra súhlasia, alebo aby uviedli skutkové tvrdenia alebo právne dôvody, ktoré bránia vykonaniu zápisu. Zapísaná osoba dňa 02.12.2024 doručila súdu vyjadrenie, že so zápisom údajov do obchodného registra nesúhlasí, nakoľko pod súčasným IČO vystupuje v rámci všetkých právnych konaní od zápisu organizačnej zložky do obchodného registra, a týmto zápisom by účastníkovi vznikla škoda a doterajšie používanie zapísaného identifikačního čísla nespôsobovalo akúkoľvek právnu neistotu. 20. Ako vyplýva z vyššie citovaných zákonných ustanovení povinná osoba, v tomto prípade obchodný register, bezodkladne po tom, ako má k dispozícii správne identifikačné číslo organizácie, vykoná opravu identifikačného čísla organizácie v zdrojovom registri, z ktorého poskytuje údaje do registra právnických osôb, a oznámi túto skutočnosť tomu, komu bolo pridelené. Dňa 05.12.2024 obchodný register Mestského súdu Bratislava III prostredníctvom Ministerstva spravodlivosti SR požiadal Štatistický úrad SR o pridelenie IČO, pričom pre organizačnú zložku podniku zahraničnej právnickej osoby M.B.A. LEGAL advokátní kancelář s.r.o., organizačná zložka bolo touto cestou vygenerované IČO: 47 259 132. 21. Vzhľadom k tomu, že z obsahu súdneho spisu má registrový súd za preukázané, že pri organizačnej zložke M.B.A. LEGAL advokátní kancelář s.r.o., organizačná zložka, Tallerova 4, 811 02 Bratislava mestská časť Staré Mesto, IČO: 04 329 724, je potrebné dosiahnuť zhodu zápisu v obchodnom registri so skutočným právnym stavom, rozhodol tak, ako je uvedené vo výroku tohto uznesenia. Poučenie: Proti tomuto uzneseniu možno podať odvolanie do 15 dní odo dňa doručenia, na Mestskom súde Bratislava III. V odvolaní sa popri všeobecných náležitostiach, akými sú ktorému súdu je určené, kto ho robí, ktorej veci sa týka, čo sa ním sleduje, podpis, a ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania, uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci.

Zdroj: KAUZIS.SK – https://www.kauzis.sk/judikatura/r/ECLI:SK:MSBA3:2024:1120216190.2 (dáta aktuálne k 12. 11. 2026). Záväzné je znenie zverejnené súdom.




